EkBass/fiwiki-20250220-pages-articles huggingface dataset:
Rajalanniemi

Rajalanniemi on Suonenjoen kaupunginosa, jossa on ollut asutusta 1600-luvun loppupuolelta. Alueella on pääasiassa omakotitaloja ja kesämökkejä. Suurin osa Rajalanniemen pinta-alasta on metsää ja peltoa. Rajalanniemessä ollut koulu lakkautettiin jo 1960-luvun lopulla. Myös linja-autoliikenne lakkautettiin samoihin aikoihin koulun kanssa. Luokka:Suonenjoen kaupunginosat
Paracelsus (albumi)

Paracelsus on NSK:n filosofian osaston Department of Pure and Applied Philosophy:n eli Peter Mlakarin levy, jonka Mlakar on tehnyt yhdessä Laibachin sivuprojektin 300 000 V.K.:n kanssa nimellä Peter Paracelsus (levyn kannessa artistiksi on merkitty yksinkertaisesti vain "Peter"). Levyn materiaali on tehty alun perin Villachissa Itävallassa esitettyyn The Whip of God () konserttiin. Levyn nimi tulee renessanssifilosofi Theophrastus Philippus Aureolus Bombastus von Hohenheim - Paracelsukselta. Levyn musiikki ja filosofia noudattaa Satanic techno () -tyyliä, joka selitetään levyn kannessa. Levyn julkaisun yhteydessä julkaistiin musiikkivideo kappaleesta Venite Lucifer, joka on tehty yhteistyössä Retrovisionin (NSK:n filmi-ryhmä) kanssa. == Kappaleet == Kappaleet kirjoittanut Peter ja 300 000 V.K. sekä ohjelmoinut 300 000 V.K. Laibachin valvonnassa # Venite Lucifer # Evil Star # To the Devil...a Daughter # Compenetration # De Virtute Imaginativa # Steken Sie # Von der Natur bestrafen # Sehnsucht Luokka:Vuoden 1994 albumit Luokka:300 000 V.K.:n albumit
Luettelo Suomen virallisen albumilistan ykkösistä vuonna 2007

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2007. Viikko Artisti/yhtye Albumi Levy-yhtiö(t) 1 Rammstein Völkerball Universal 2 Rammstein Völkerball Universal 3 Sielun Veljet Otteita Tuomari Nurmion laulukirjasta Poko 4 Viikate Marraskuun lauluja 1 Ranka/Spinefarm 5 Viikate Marraskuun lauluja 1 Ranka/Spinefarm 6 Norah Jones Not Too Late Blue Note/EMI 7 Apulanta Eikä vielä ole edes ilta Levy-Yhtiö/Playground 8 Apulanta Eikä vielä ole edes ilta Levy- Yhtiö/Playground 9 Apulanta Eikä vielä ole edes ilta Levy-Yhtiö/Playground 10 The 69 Eyes Angels Virgin/EMI 11 Apulanta Eikä vielä ole edes ilta Levy- Yhtiö/Playground 12 Eri esittäjiä Idols 2007 RCA/Sony BMG 13 Eri esittäjiä Idols 2007 RCA/Sony BMG 14 Irina Liiba laaba Capitol/EMI 15 Eri esittäjiä Idols 2007 RCA/Sony BMG 16 Eri esittäjiä Idols 2007 RCA/Sony BMG 17 Kari Tapio Kuin taivaisiin AXR/Edel 18 Seminaarinmäen mieslaulajat Laulut ja tarinat Sony BMG 19 Jonna Tervomaa Parempi loppu Mercury/Universal 20 Kari Tapio Kuin taivaisiin AXR/Edel 21 Linkin Park Minutes to Midnight Warner Music 22 Sonata Arctica Unia Nuclear Blast 23 Ari Koivunen Fuel for the Fire Epic/Sony BMG 24 Ari Koivunen Fuel for the Fire Epic/Sony BMG 25 Ari Koivunen Fuel for the Fire Epic/Sony BMG 26 Ari Koivunen Fuel for the Fire Epic/Sony BMG 27 Ari Koivunen Fuel for the Fire Epic/Sony BMG 28 Ari Koivunen Fuel for the Fire Epic/Sony BMG 29 Ari Koivunen Fuel for the Fire Epic/Sony BMG 30 Ari Koivunen Fuel for the Fire Epic/Sony BMG 31 Ari Koivunen Fuel for the Fire Epic/Sony BMG 32 Ari Koivunen Fuel for the Fire Epic/Sony BMG 33 Ari Koivunen Fuel for the Fire Epic/Sony BMG 34 Ari Koivunen Fuel for the Fire Epic/Sony BMG 35 Anna Abreu Anna Abreu RCA/Sony BMG 36 Yö Valtakunta Poko 37 Eppu Normaali Syvään päähän Akun Tehdastuotanto/Poko 38 Eppu Normaali Syvään päähän Akun Tehdastuotanto/Poko 39 Lauri Tähkä & Elonkerjuu Tuhannen riemua Universal 40 Nightwish Dark Passion Play Spinefarm 41 Nightwish Dark Passion Play Spinefarm 42 Nightwish Dark Passion Play Spinefarm 43 Nightwish Dark Passion Play Spinefarm 44 Nightwish Dark Passion Play Spinefarm 45 Vesa-Matti Loiri Inari Warner Music 46 Vesa-Matti Loiri Inari Warner Music 47 Tarja Turunen My Winter Storm Universal 48 Samuli Edelmann Virsiä Epic/Sony BMG 49 Mokoma Luihin ja ytimiin Sakara 50 Samuli Edelmann Virsiä Epic/Sony BMG 51 Samuli Edelmann Virsiä Epic/Sony BMG 52 Samuli Edelmann Virsiä Epic/Sony BMG == Katso myös == == Lähteet == * Musiikkituottajat → Tilastot → Suomen virallinen lista → Albumit 2007 Albumilista 2007
Scott Ian

Scott Ian (s. Scott Ian Rosenfeld, 31. joulukuuta 1963, New York City) on juutalaistaustainen yhdysvaltalainen kitaristi, joka soittaa thrash metal -yhtye Anthraxissa. Scott "Not" Ian on hänen esiintymisnimensä. Ian on soittanut myös Stormtroopers Of Death -yhtyeessä. Hän on juontanut lisäksi VH1-kanavan The Rock Show -ohjelmaa sekä esiintynyt kanavan ohjelmissa I Love The 70's/80's/90's ja Heavy: The Story of Metal. Ian on toinen Anthraxin perustajajäsenistä ja ainut, joka on pysynyt yhtyeessä alusta asti. == Lähteet == ==Aiheesta muualla== *Anthraxin verkkosivut *SOD verkkosivut * Loudwire: Haastattelu Luokka:Anthraxin jäsenet Luokka:Yhdysvaltalaiset metallimusiikin kitaristit Luokka:Vuonna 1963 syntyneet Luokka:Elävät henkilöt
Berliinin pohjoismaiset suurlähetystöt

thumb|upright|Rakennuskompleksin Suomen osa. Suunnittelijat Rauno Lehtinen, Pekka Mäki ja Toni Peltola. Berliinin pohjoismaiset suurlähetystöt () on pohjoismaisten valtioiden Saksan-suurlähetystöjen Berliinissä sijaitseva yhteinen rakennuskompleksi. Siinä sijaitevat Islannin, Norjan, Ruotsin, Suomen ja Tanskan suurlähetystöt rakennuskompleksissa, joka muodostaa arkkitehtonisen kokonaisuuden. Rakennuskompleksin suunnittelusta ovat vastanneet arkkitehdit Alfred Berger ja Tiina Parkkinen, ja se valmistui vuonna 1999. Kunkin pohjoismaisen suurlähetystön tilojen suunnittelussa on käytetty maan omia materiaaleja. Suomen suurlähetystörakennuksen ovat suunnitelleet suomalaiset arkkitehdit Rauno Lehtinen, Pekka Mäki ja Toni Peltola (Viiva arkkitehtuuri Oy). Rakennus palkittiin vuonna 2001 Hongkongissa maailman parhaana rakennuksena. Lisäksi se voitti samana vuonna Euroopan parhaan rakennuksen ja maailman parhaan toimistorakennuksen palkinnot Royal Institute of British Architectsin ja World Architecture -julkaisun järjestämässä kilpailussa. == Aiheesta muualla == * Berliinin pohjoismaiset suurlähetystöt Luokka:Berliinin rakennukset ja rakennelmat Luokka:Islannin ulkopolitiikka Luokka:Norjan ulkopolitiikka Luokka:Ruotsin ulkopolitiikka luokka:Suomen suurlähetystöt Luokka:Tanskan ulkopolitiikka Luokka:Saksan ja Suomen väliset suhteet
Dan Spitz

Dan Alan Spitz (s. 28. tammikuuta 1963 Queens, New York) on yhdysvaltalainen kitaristi. Hän on toiminut yhdysvaltalaisen thrash metal -yhtye Anthraxin soolokitaristina kahteen eri otteeseen vuosina 1982-1995 ja 2004-2007. Hän on myös Black Sabbathin entisen basistin Dave "The Beast" Spitzin veli. Hän käyttää Jacksonin "Randy Rhoads" -kitaramallia. Etniseltä taustaltaan Spitz on juutalainen. Nykyään hän tekee kelloja. == Lähteet == Luokka:Anthraxin jäsenet Luokka:Yhdysvaltalaiset metallimusiikin kitaristit Luokka:Vuonna 1963 syntyneet Luokka:Elävät henkilöt
Luettelo Suomen virallisen albumilistan ykkösistä vuonna 2006

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2006. Viikko Artisti/yhtye Levy Levy-yhtiö(t) 1 Madonna Confessions on a Dance Floor Warner Music 2 Madonna Confessions on a Dance Floor Warner Music 3 Madonna Confessions on a Dance Floor Warner Music 4 Diablo Mimic47 Good56/Emi 5 Yö Yön valoisa puoli Poko 6 In Flames Come Clarity Nuclear Blast 7 Mokoma Kuoleman laulukunnaat Sakara Records 8 Amorphis Eclipse Nuclear Blast 9 Egotrippi Vielä koittaa uusi aika RCA/KHY Suomen Musiikki 10 Egotrippi Vielä koittaa uusi aika RCA/KHY Suomen Musiikki 11 Andrea Bocelli Amore Universal 12 Andrea Bocelli Amore Universal 13 Andrea Bocelli Amore Universal 14 Andrea Bocelli Amore Universal 15 Juanes Mi Sangre Surco/Universal 16 Poets of the Fall Carnival of Rust Insomniac/Playground 17 Don Johnson Big Band Don Johnson Big Band Beat Back/Universal 18 Poets of the Fall Carnival of Rust Carnival Of Rust Insomniac/Playground 19 Red Hot Chili Peppers Stadium Arcadium Warner Music 20 Andrea Bocelli Amore Universal 21 Lordi The Arockalypse RCA/SonyBMG 22 Lordi The Arockalypse RCA/SonyBMG 23 Lordi The Arockalypse RCA/SonyBMG 24 Lordi The Arockalypse RCA/SonyBMG 25 Lordi The Arockalypse RCA/SonyBMG 26 Lordi The Arockalypse RCA/SonyBMG 27 Lordi The Arockalypse RCA/SonyBMG 28 Lordi The Arockalypse RCA/SonyBMG 29 Lordi The Arockalypse RCA/SonyBMG 30 Lordi The Arockalypse RCA/SonyBMG 31 Lordi The Arockalypse RCA/SonyBMG 32 Juanes Mi Sangre Surco/Universal 33 Juanes Mi Sangre Surco/Universal 34 Maj Karma Ukkonen Megamania 35 Iron Maiden A Matter of Life and Death Capitol/EMI 36 Iron Maiden A Matter of Life and Death Capitol/EMI 37 Iron Maiden A Matter of Life and Death Capitol/EMI 38 Zen Café Stop Evidence/Warner Music 39 Zen Café Stop Evidence/Warner Music 40 Negative Anorectic GB Fam Records 41 Antti Tuisku New York HMC 42 Juanes Mi Sangre Surco/Universal 43 Pikku-Orava Uusi seedee EMI 44 Robbie Williams Rudebox Chrysalis/EMI 45 Rajaton Rajaton Sings ABBA Plastinka 46 Vesa-Matti Loiri Ivalo Warner Music 47 PMMP Leskiäidin tyttäret RCA/Sony BMG 48 Vesa-Matti Loiri Ivalo Warner Music 49 Vesa-Matti Loiri Ivalo Warner Music 50 Vesa-Matti Loiri Ivalo Warner Music 51 Vesa-Matti Loiri Ivalo Warner Music 52 Vesa-Matti Loiri Ivalo Warner Music == Katso myös == == Lähteet == * Musiikkituottajat → Tilastot → Suomen virallinen lista → Albumit 2006 Albumilista 2006
Kuolema Venetsiassa

Kuolema Venetsiassa voi tarkoittaa seuraavia: *Kuolema Venetsiassa, saksalaisen kirjailijan Thomas Mannin novelli vuodelta 1912 *Kuolema Venetsiassa, Luchino Viscontin Mannin novellin pohjalta ohjaama elokuva vuodelta 1971 *Kuolema Venetsiassa, englantilaisen säveltäjän Benjamin Brittenin Mannin novellien perusteella säveltämä ooppera vuodelta 1973 *Kuolema Venetsiassa, yhdysvaltalaisen tanssijan ja koreografin John Neumeierin Mannin novellien perusteella luoma baletti.
Subido

Subido oli Sub:lla pyörinyt video- ja tietokonepeleistä kertova, myöhemmin pieneen kulttimaineeseen noussut tv-ohjelma. Subido tuli Sub:lta joka arki- iltapäivä, sekä uusintoina viikonloppuisin. Ensimmäinen ohjelma nähtiin 7. tammikuuta 2002. Ohjelmaa juonsivat Nanna Siirilä ja Kari Koivistoinen sekä mm. Jasu ja Klaus Holm. Lisäksi ohjelmassa oli vierailevia juontajia, kuten Jufo III. Ohjelman sisältö koostui pelihetkistä TV:n ääressä, joissa arvosteltiin pelejä ja lisäksi ohjelmassa nähtiin mm. pelintekijöiden haastatteluja. Subidoa tuotti helsinkiläinen Intervisio Oy. Luokka:Suomalaiset televisiosarjat Luokka:Videopelaaminen
Heorot

Heorot on suomalainen viikinkihenkistä folk metalia soittava yhtye. Sen perustivat laulaja Teemu ”Modsognir” Ollikainen ja rumpali Mikko Nokelainen vuonna 2002. Yhtyeen sanoitukset käsittelevät muun muassa viikinkimytologian maailmanloppua. Musiikillisia vaikutteita se on ottanut esimerkiksi Moonsorrow’lta ja Finntrollilta. Heorotin vuonna 2007 julkaistu esikoisalbumi on nimeltään Ragnarök. == Julkaisut == ===Albumit=== * ===Demot=== * * == Aiheesta muualla == *Yhtyeen viralliset sivut * Luokka:Suomalaiset folk metal -yhtyeet Luokka:Viikinkimetalliyhtyeet
Tenarunga

Tenarunga (Tenaruga), ennen Minton saari, on matala, asumaton atolli Tuamotusaarten lounaisosissa Ranskan Polynesiassa. Laguuniin ei pääse meritse. Atolli kuuluu muiden Groupe Actéonin saarten ohella Gambiersaarten kuntaan. Atollin löysi Pedro Fernández de Quirós vuonna 1605. == Lähteet == Luokka:Ranskan Polynesian saaret
Ahti Taponen

Ahti Juhani ”Jussi” Taponen (9. kesäkuuta 1937 Hiitola – 18. syyskuuta 2022 Helsinki)Kuolinilmoitus. Helsingin Sanomat 16.10.2022, s. B 28 oli suomalainen kirjailija, runoilija ja sanoittaja. Aluksi Taponen käytti kirjailijanimenään kutsumanimeä Jussi Taponen, mutta käytti myöhemmin julkaisuissa virallista ensimmäistä nimeään Ahti. Taponen teki pitkän uran mainosalalla ja toimi muun muassa mainostoimisto Erva-Latvalan luovana johtajana 1971–1974. Hän kirjoitti tietoteoksen Yrityskuva (Sininen kirja 1970) ja Suomen Markkinointiliiton 60-vuotisjulkaisun 1988.Taponen, Ahti: Yrityskuva, Google BooksTaponen, Ahti: Kun vuosituhat vaihtuu: Suomen markkinointiliiton 60-vuotisjuhlakirja, Google Books. Vuonna 1991 hän kirjoitti Suomen Painiliiton 100-vuotisjulkaisun.Karhunpaini: Suomen painin 100-vuotisjuhlajulkaisu, Google Books. == Kirjallisuutta == * * * * * * == Sanoituksia == * Jätkän balladi – lauluja elämästä Lapin savotoilla 50-luvuilla. Äänilevy. Sävellykset Kaj Chydenius, sanoitukset Ahti Taponen. Johanna Kustannus, 2000. HelMet, pääkaupunkiseudun kirjastojen aineistohaku * Um poeta – runoilija. Äänilevy ja kirja. Laulu ja sovitukset Tessa Virta, sanoitukset ja runot Ahti Taponen, muita tekijöitä. Minerva, 2004. HelMet, pääkaupunkiseudun kirjastojen aineistohaku * Päivä jolloin rakastat – Argentiinalaisen tangon suurimmat klassikot. Äänilevy. Laulaja ja tuottaja Tapani Kansa. Sony Music Entertainment, 1999. Ahti Taponen on kirjoittanut suomenkieliset sanat kappaleisiin ”Sataman tango”, ”Valo pikkuinen”, ”Oi Buenos Aires sä rakkain”, ”Yira! Yira!”, ”La Cumparsita”, ”Päivä jolloin rakastat”, ”Pikku tie” ja ”Jää hyvästi pampa” sekä kappaleeseen ”Muuan” yhdessä Tapani Kansan kanssa. == Lähteet == == Aiheesta muualla == *Ahti Taposen muistokirjoitus Helsingin Sanomissa Luokka:Suomalaiset kirjailijat Luokka:Suomalaiset sanoittajat Luokka:Vuonna 1937 syntyneet Luokka:Vuonna 2022 kuolleet Luokka:Suomalaiset mainonnan suunnittelijat
Kuolema Venetsiassa (elokuva)

Kuolema Venetsiassa (Morte a Venezia) on Luchino Viscontin ohjaama draamaelokuva vuodelta 1971. Se perustuu Thomas Mannin novelliin Kuolema Venetsiassa, joka ilmestyi vuonna 1912. Elokuvan pääroolissa säveltäjä Gustav von Aschenbachia näyttelee Dirk Bogarde ja nuorta Tadziota ruotsalainen Björn Andrésen. ==Taustaa== Elokuva perustuu keskeisesti Thomas Mannin novelliin, mutta mukana on myös Mannin romaanin Tohtori Faustuksen piirteitä. Kolmas teos, joka on jättänyt jälkensä varsinkin hotellin johtajan henkilöön, on Marcel Proustin Kadonnutta aikaa etsimässä. ==Tuotanto== Etsittyään Tadzion rooliin sopivaa nuorukaista ympäri Eurooppaa ulottuneella roolituskiertueella Visconti valitsi rooliin lopulta Roy Anderssonin elokuvassa Eräs rakkaustarina (1970) sivuosaa esittäneen ruotsalaisen Björn Andrésenin. Elokuvan puvustuksesta vastasi muotitaiteilija Piero Tosi, joka oli sitä ennen työskennellyt jo parissa Viscontin elokuvassa, monissa Milanon La Scalan oopperaproduktioissa ja Pier Paolo Pasolinin Medeiassa (1969). Läpi koko elokuvan sen tärkeänä musiikkiteemana soi Mahlerin viidennen sinfonian Adagietto. ==Näyttelijät== ==Vastaanotto== Helsingin Sanomien Mikael Fränti kirjoitti elokuvan tv-esityksen alla 1984 Kuoleman Venetsiassa kuuluvan Sivullisen (1967) ja Kadotettujen (1969) tavoin ohjaajan 1970-luvun taitteen teoksiin, joissa tämä tutki eksistentialismia sekä rappion ja kuoleman teemoja: ”Visconti esittelee taiteilijan psykologisesti perustellun yksilötragedian taustalla Venetsian ympäristön kylmänä ja pysähtyneenä.” Fränti kutsui elokuvaa pienimuotoiseksi kuvalliseksi runoksi ja sanoi sen musiikiksi valitun Mahlerin 5. sinfonian Adagietton osoittavan Viscontin taitoa elokuviensa musiikin valinnassa. ==Lähteet== ==Kirjallisuus == * ==Aiheesta muualla== *Mauritz Edström: Dagens Nyheterissä julkaistu ensi-ilta- arvio elokuvasta Kavin sivustolla (Internet Archive) * Dokumenttielokuva Andrésenin roolituksesta ja sen vaikutuksista hänen koko elämäänsä, 93 min. Katso . Luokka:Vuoden 1971 italialaiset elokuvat Luokka:Italialaiset draamaelokuvat Luokka:Vuoden 1971 ranskalaiset elokuvat Luokka:Homoseksuaalisuus taiteessa Luokka:Novelleihin perustuvat elokuvat Luokka:Luchino Viscontin ohjaamat elokuvat Luokka:Ranskalaiset draamaelokuvat Luokka:Thomas Mann Luokka:Elokuvat seksuaali- ja sukupuolivähemmistöistä
Hammaskarpit

Hammaskarpit (Poeciliidae) on hammaskarppikalojen lahkoon kuuluva makeassa vedessä elävien kalojen heimo, jonka monet jäsenet ovat suosittuja akvaariokaloja. Heimoon kuuluu 293 lajia. Hammaskarppien hedelmöittynyt mäti kehittyy poikasiksi asti emon vatsaontelossa. Aiemmin niitä kutsuttiin synnyttäviksi hammaskarpeiksi, ja hammaskillejä (Cypriodontidae) puolestaan kuteviksi hammaskarpeiksi. == Tunnetuimmat lajit == Tunnetuimpia hammaskarppilajeja ovat * kirjoplaty * miekkapyrstö * miljoonakala * mustamolli * platy * purjemolli == Lähteet == ==Aiheesta muualla== * *
Länsi-Bačka

Länsi-Bačkan piirikunta (serbiksi Западнобачки округ, Zapadnobački okrug) on pohjoinen piirikunta Serbiassa. Se sijaitsee Bačkan alueella Vojvodinan autonomisessa provinssissa. Piirikunnan väkiluku on 215 916 ja pinta-ala 2420 km². Piirikunnan keskuspaikka on Sombor. ==Kunnat== Piirikunta jakautuu neljään kuntaan. *Sombor *Apatin *Odžaci *Kula ==Väestö== * Serbit (62.91%), * Unkarilaiset (10.19%), * Kroaatit (6.05%), * Montenegrolaiset (4.29%), * Jugoslaavit (3.21%), * Ruteenit (2.58%), * Bunjevci (1.31%), * Muut. Luokka:Vojvodina Luokka:Serbian piirikunnat
Skrätsäys

Skrätsäys () on DJ:den ja turntablistien käyttämä levylautastekniikka. Soivaa vinyylilevyä edestakaisin rytmikkäästi pyörittämällä pyritään aikaansaamaan mielenkiintoista ja omintakeista ääntä ja musiikkia. Erityisen suosittua skrätsäys on hip hopin parissa, jossa sen juuretkin ovat, mutta sitä on käytetty myös muunlaisessa musiikissa (muun muassa Herbie Hancock). Skrätsäyksen katsotaan saaneen alkunsa 1970-luvulla. Merkittäviä varhaisia vaikuttajia olivat muun muassa DJ:t Grand Wizard Theodore, Grandmaster Flash ja Kool Herc. == Aiheesta muualla == * Skrätsäys DJ Techniques -Wikissä Luokka:Hip hop -käsitteet Luokka:Äänisuunnittelu
Sterilointi (mikrobiologia)

Sterilointi tuhoaa esineistä tai kasvualustasta kaikki elinkykyiset mikrobit ja niiden itiöt, jotka saattaisivat esimerkiksi aiheuttaa infektioita tai toimia häiritsevinä epäpuhtauksina. Sterilointi voidaan suorittaa fysikaalisesti tai kemiallisesti. Fysikaalinen sterilointi voidaan suorittaa säteilysteriloimalla, höyrysteriloimalla tai kuumailmasteriloimalla. Kemiallisia sterilointimenetelmiä ovat etyleenioksidisterilointi, vetyperoksidiin perustuvat sterilointimenetelmät sekä matalalämpöhöyryllä ja formaldehydillä sterilointi (LTSF-prosessi). Steriloinnilla tarkoitetaan valvottua ja varmennettua prosessia, jossa kasvullisten tai kasvukykyisten mikrobien esiintymistodennäköisyys on alle 1:1 000 000Andersson, T., Karhumäki, T., Kivisalmi, V., Kyyrönen, H.-K., Linnavuori, K. ., Pasanen, S., Paul, M. ja Voipio-Airaksinen, O. 2012. SFS-Käsikirja 134. Terveydenhuollon laitteet ja tarvikkeet. Sterilointi. Suomen Standardisoimisliitto SFS ry.. Terveydenhuollon toimenpiteissä joissa läpäistään iho tai limakalvot tulee aina käyttää steriilejä välineitä. Steriloinnin onnistumisen edellytyksenä on, että steriloitavassa materiaalissa on mahdollisimman pieni alkukontaminaatio eli bioburden. Korkean mikrobipitoisuuden lisäksi haasteita steriloinnille aiheuttavaa esimerkiksi esineiden pinnalla oleva orgaaninen lika. == Historiaa == Steriloinnin uranuurtaja oli englantilainen kirurgi Joseph Lister, joka ensimmäisenä käytti leikkauksien yhteydessä fenolihappoon kastettuja haavasiteitä sekä sumutinta, joka levitti karbolisumua leikkaussalin ilmaan. Tämä tappoi paljon bakteereita ja pelasti monen potilaan hengen; menetelmää kutsuttiin antiseptiikaksi. Sittemmin ranskalainen kemisti Louis Pasteur havaitsi bakteerien kehittyvän liassa; hänen kokeidensa ja havaintojensa perusteella kehitettiin aseptinen menetelmä, jossa kaikki haavan kanssa kosketuksiin joutuvat instrumentit ja siteet puhdistettiin perusteellisesti. == Höyrysterilointi == Höyrysterilointi tapahtuu yhden ilmakehän (1 bar) ylipaineen alla höyryllä autoklaavissa. 121 °C lämpötilassa 100 kPa paineessa steriiliys saavutetaan 15 minuutissa. Vastaavasti voidaan käyttää 134 °C lämpötilaa sellaisille tuotteille, jotka kestävät korkeampaa lämpötilaa. Tässä tapauksessa ylipaine on 2 bar ja sterilointiaika 3 minuuttia. Sellaisille tuotteille, joissa voidaan olettaa esiintyvän prioneja on sterilointiaika pidempi. == Kuumailmasterilointi == Kuumasteriloinnissa mikrobit ja niiden itiöt tuhotaan 160-180 °C:lla ilmalla. Kuumaa ilmaa käyttävässä sterilointilaitteessa ilma kiertää lämpötilojen tasaamiseksi ja tarvittavat ajat ovat 160 °C (2 h), 170 °C (1 h) tai 180 °C (30 min). Sterilointiaikoihin lisättävä kuorman lämpenemisen vaatima aika. ==Lähteet== == Aiheesta muualla == Luokka:Antiseptiikka
Bartholinin rauhaset

Bartholinin (tai usein Bartholin) rauhaset eli emättimen isot eteisrauhaset sijaitsevat osittain isojen häpyhuulten takana emättimen suuaukon vieressä lantiossa muutaman senttimetrin syvyydessä. Rauhanen on parillinen ja noin senttimetrin kokoinen. Bartholin rauhasten tiehyet avautuvat pienten häpyhuulten takaosan sisäpinnalle. Bartholinin rauhasten tehtävänä on erittää kirkasta limaa naisen kiihottuessa seksuaalisesti. Tämä helpottaa siittimen työntymistä emättimeen sekä suojaa emättimen herkkää limakalvoa hankauksen aiheuttamilta vaurioilta. Miehillä vastaavat rauhaset sijaitsevat eturauhasen juuressa ja niitä kutsutaan Cowperin rauhasiksi. Bartholinin rauhaset ovat saaneet nimensä löytäjänsä Caspar Bartholin nuoremman (1655–1738) mukaan. Rauhasia ei tunne normaalisti, mutta ne saattavat paisua voimakkaasti tulehtuessaan. ==Rauhasten sairaudet== Bartoliniitti eli emättimen rauhastulehdus on bakteerien aiheuttama sekainfektio. Oireena on märkäinen vuoto ja rauhasten turpoaminen. Lisäksi rauhaseen voi kehittyä paise ja yleisoireena voi nousta kuume. Tauti on hoidettavissa antibiooteilla ja tarvittaessa paise puhkaistaan. Tulehduksen jälkitilana voi rauhaseen kehittyä kysta. Tämä puolestaan voi aiheuttaa uuden tulehduksen. Kysta voi myös haitata yhdyntää aiheuttamalla kipuja. Kysta voidaan tarvittaessa tyhjentää lääkärin vastaanotolla lievissä tapauksissa paikallispuudutuksessa. Vaikeammissa tapauksissa potilas leikataan yleisanestesiassa. ==Sairauksien ehkäisy== Sairauksien syntyyn ei voi itse vaikuttaa, eikä niitä voi juuri ehkäistä. == Lähteet == Luokka:Naaraan sukupuolielimistö Luokka:Seulonnan keskeiset artikkelit
Stenbockin palatsi

Stenbockin palatsi () on palatsimainen rakennus Ruotsin pääkaupungissa Tukholmassa. Se sijaitsee Birger Jarls torgin laidalla Riddarholmenilla. Se on rakennettu vuoden 1640 tienoilla Fredrik Stenbockille ja tämän puolisolle Katarina De la Gardielle. Arkkitehti Nicodemus Tessin vanhempi suunnitteli palatsiin vuosina 1666–1671 tehdyt muutokset. 1730–1740-lukujen kunnostustöissä palatsiin jätti kädenjälkensä myös arkkitehti Carl Hårleman.Fredric Bedoire: Stockholms byggnader: Arkitektur och stadsbild, s. 55. Norstedts, Tukholma 2012. Vuonna 1865 rakennukseen muutti Ruotsin valtionarkisto, joka toimi siellä vuoteen 1968 asti. Vuosina 1969–1971 rakennus restauroitiin Ruotsin korkeimman hallinto-oikeuden (regeringsrätten) käyttöön. Se toimii rakennuksessa edelleen. ==Lähteet== Luokka:Tukholman palatsit Luokka:Riddarholmenin rakennukset ja rakennelmat
Nättinummi

Nättinummi on Hepokullan pohjoispuolella sijaitseva Turun lähiö. Se sijaitsee suhteellisen korkealla kallioisella paikalla. Sen läheisyydessä on muun muassa Impivaaran uimahalli sekä Runosmäen ulkoilureitit. Alueen on alun perin suunnitellut arkkitehti Aarne Ehojoki, mutta monien talojen julkisivuja on sittemmin uudistettu alkuperäisistä poikkeaviksi. Nättinummessa toimii päivittäistavarakauppa K-Market Nättäri ja anniskeluravintola Ekmanin Krouvi. Samasta rakennuksesta löytyvät myös päiväkoti Karusellimaa sekä Turun Metodistiseurakunta. Muita palveluita on parin kilometrin säteellä Länsikeskuksessa sekä Raision puolella. Kauppatorilta Nättinummeen kulkevat bussilinjat 2 ja 2B (Länsinummeen) sekä 2A ja 2C (Liljalaaksoon) (yöliikenteessä 28). Länsikeskuksen ja Runosmäen suuntaan palvelee linja 88. ==Lähteet== Luokka:Turun lähiöt Luokka:Runosmäki Luokka:Kaerla
Hringvegur

Hringvegur () eli Þjóðvegur 1 () on Islannin ympäri kiertävä maantie. Se yhdistää toisiinsa Islannin isoimmat kaupungit ja kylät. Hringvegurin kokonaispituus on 1 339 kilometriä ja se on kaksikaistainen. Tie on pääosin asfaltoitu koko matkalta lukuun ottamatta joitain sorapäällysteisiä kohtia maan itäosissa. Islannin pääkaupungin Reykjavíkin lähistöllä tien liikennemäärä on huomattavasti suurempi, noin 5 000 – 10 000 ajoneuvoa päivässä, kun joissain harvasti asutuissa osissa liikennemäärät saattavat olla vain keskimäärin 100 ajoneuvoa päivässä. Hringvegur on ollut yhtenäinen Islannin ympäri kiertävä tie vuodesta 1974 lähtien, kun maan eteläosissa sijaitsevan Skeiðarájoen yli rakennettiin silta. Hringvegur on ollut myös turistien suosiossa. Sitä vuokra-autolla kiertämällä voi tutustua omatoimisesti maahan ja monet nähtävyydet eivät sijaitse kaukana sen reitiltä. Luokka:Islannin tiet
Ferdinand Löwe

Ferdinand Löwe (19. helmikuuta 1865 – 6. tammikuuta 1925) oli itävaltalainen säveltäjä. Löwe johti vuosina 1897–1898 ja 1908–1914 Münchenin filharmonista orkesteria. Lisäksi hän oli Wienin sinfoniaorkesterin ensimmäinen ylikapellimestari vuosina 1900–1925. Häntä seurasi Wilhelm Furtwängler. Löwe oli varsinkin tärkeä Anton Brucknerin sinfonioiden popularisoija. Hän teki itse Brucknerin yhdeksänteen sinfoniaan huomattavia muutoksia ennen tämän ensiesitystä. Brucknerin alkuperäinen versio esitettiin vasta vuonna 1932. == Lähteet == Luokka:Itävaltalaiset säveltäjät Luokka:Vuonna 1865 syntyneet Luokka:Vuonna 1925 kuolleet
Münchenin filharmoninen orkesteri

Münchenin filharmoninen orkesteri on Münchenissä vuonna 1893 perustettu sinfoniaorkesteri. Sen perusti Franz Kaim joka oli pienontekijän poika. Alkuvuosina orkesterin kehittämiseksi tekivät paljon töitä muun muassa Hans Winderstein, Hermann Zumpe ja Ferdinand Löwe. Vuosien 1898 ja 1905 välisenä aikana sen johtajana toimi Felix Weingartner joka järjesti orkesterile useita kansainvälisiä kiertueita maailmalla. Se on historiansa aikana ensiesittänyt mm. Günter Bialasin, Anton Brucknerin, Harald Genzmerin, Luigi Nonon ja Gustav Mahlerin teoksia. Gustav Mahler johti orkesteria vuosina 1901 ja 1910 pitäessään neljännen ja kahdeksannen sinfoniansa ensiesitykset Münchenin filharmoonikkojen kanssa. == Ylikapellimestarit == * Hans Winderstein (1893–1895) * Hermann Zumpe (1895–1897) * Ferdinand Löwe (1897–1898) * Felix Weingartner (1898–1905) * Georg Schnéevoigt (1905–1908) * Ferdinand Löwe (1908–1914) * Hans Pfitzner (1919–1920) * Siegmund von Hausegger (1920–1938) * Oswald Kabasta (1938–1944) * Hans Rosbaud (1945–1948) * Fritz Rieger (1949–1966) * Rudolf Kempe (1967–1976) * Sergiu Celibidache (1979–1996) * James Levine (1999–2004) * Christian Thielemann (2004–2009) * Ice Wiener (2009–) == Lähteet == == Aiheesta muualla == * viralliset sivut * * * * * * * Luokka:München Luokka:Saksalaiset sinfoniaorkesterit
Oswald Kabasta

Oswald Kabasta (29. joulukuuta 1896 – 6. helmikuuta 1946) oli itävaltalainen kapellimestari. Hän opiskeli Franz Schmidtin johdolla. Kabasta oli Münchenin filharmonisen orkesterin ja Wienin sinfoniaorkesterin ylikapellimestari. Hän teki itsemurhan 49-vuotiaana. Luokka:Itävaltalaiset kapellimestarit Luokka:Itsemurhan tehneet Luokka:Vuonna 1896 syntyneet Luokka:Vuonna 1946 kuolleet
Christian Thielemann

Christian Thielemann (s. 1. huhtikuuta 1959, Berliini) on saksalainen kapellimestari. Hän toimii tällä hetkellä Münchenin filharmonisen orkesterin ylikapellimestarina. Thielemann on tehnyt lukuisia levytyksiä pääasiassa Deutsche Grammophon -levymerkille. Ennen uraansa Münchenin filharmonikkojen kanssa hän työskenteli vuodesta 1997 Deutsche Operin musiikillisena johtajana Berliinissä. Thielemann, Christian Thielemann, Christian Thielemann, Christian
Fabio Luisi

Fabio Luisi (s. 17. tammikuuta 1959 Genova) on italialainen kapellimestari. Luisi aloitti pianonsoiton opintonsa 4-vuotiaana. Tutustuttuaan Ranskassa italialaiseen pianisti Aldo Ciccoliniin tämä kutsui Luisin opiskelemaan johdollaan Pariisiin. Vasta tämän jälkeen hän päätti ryhtyä kapellimestariksi. Opintonsa Grazissa Luisi rahoitti toimimalla pianistina ja säestäjänä. Valmistuttuaan hän aloitti työnsä Grazin oopperassa. Hänellä on nyt kansainvälinen ura, ja hän on johtanut muun muassa Orchestre de la Suisse Romandea (1997–2002), Tonkünstler-orkesteria (1994–2000) sekä Wienin sinfoniaorkesteria vuodesta 2005. == Aiheesta muualla == * Viralliset sivut Luokka:Italialaiset kapellimestarit Luokka:Vuonna 1959 syntyneet Luokka:Elävät henkilöt
Theodor Svedberg

Theodor (The) Svedberg (30. elokuuta 1884 Valbo – 25. helmikuuta 1971 Kopparberg) oli ruotsalainen kemisti, joka sai Nobelin kemianpalkinnon vuonna 1926 kolloidien tutkimisesta. Hänen tutkimuksensa tukivat Albert Einsteinin ja Marian Smoluchowskin näkemystä Brownin liikkeestä. Svedberg kehitti ultrasentrifugin ja osoitti sen käyttökelpoisuuden proteiinien erottamiseen toisistaan. Sedimentaationopeuden yksikkö svedberg (tunnus S, 1 S vastaa 10−12 sekuntia) on nimetty Theodor Svedbergin mukaan. == Aiheesta muualla == *Svedbergin elämäkerta Nobel-säätiön sivulla Luokka:Nobelin kemianpalkinnon saajat Luokka:Ruotsalaiset kemistit Luokka:Vuonna 1884 syntyneet Luokka:Vuonna 1971 kuolleet
Liljevalchin taidehalli

Liljevalchin taidehalli () sijaitsee Tukholmassa, Djurgårdenin saarella Östermalmin kaupunginosassa. Arkkitehti Carl Bergstenin (1879–1935) suunnittelema uusklassinen taidehalli on rakennettu 1914–1916. Hallin näyttelysalit ovat korkeita ja ilmavia. Keskeisin sisätila on veistossali.Fredric Bedoire: Stockholms byggnader: Arkitektur och stadsbild, s. 217. Norstedts, Tukholma 2012. Taidegalleria on Tukholman kaupungin omistuksessa. ==Lähteet== == Aiheesta muualla == * Viralliset sivut Luokka:Djurgården Luokka:Taidegalleriat Luokka:Tukholman museot Luokka:Ruotsin taidemuseot
Shirley Verrett

Shirley Verrett (31. toukokuuta 1931 – 5. marraskuuta 2010) oli yhdysvaltalainen mezzosopraano. Verrett syntyi afroamerikkalaiseen seitsemännen päivän adventistiperheeseen New Orleansissa, Louisianassa. Hän teki oopperadebyyttinsä vuonna 1957 ja pääsi jo 1958 New Yorkin kaupunginoopperaan. Verrett opiskeli Los Angelesissa sekä New Yorkin Juilliard Schoolissa. Hän pääsi myöhemmällä urallaan esiintymään muun muassa La Scalaan, Metropolitan-oopperaan ja Covent Gardeniin. Hän julkaisi vuonna 2003 muistelmateoksen I Never Walked Alone. Luokka:Yhdysvaltalaiset oopperalaulajat Luokka:Mezzosopraanot Luokka:Vuonna 1931 syntyneet Luokka:Vuonna 2010 kuolleet
Kristjan Järvi

Kristjan Järvi (s. 13. kesäkuuta 1972) on virolainen kapellimestari. Hän on Neeme Järven poika ja Paavo Järven veli. Järvi syntyi Tallinnassa ja vietti suuren osan lapsuusvuosistaan New Yorkissa. Hän opiskeli Manhattan School of Musicissa. Hän toimi kolmen vuoden ajan Los Angelesin filharmonisen orkesterin apulaiskapellimestarina ennen kiinnitystään Uumajassa, Ruotsissa. Kristjan Järvi toimii tällä hetkellä Tonkünstler-orkesterin ylikapellimestarina. Hän seurasi virassa Carlos Kalmaria vuonna 2003. Luokka:Virolaiset kapellimestarit Luokka:Vuonna 1972 syntyneet Luokka:Elävät henkilöt
Sarah Ioannides

Sarah Ioannides (s. 1972) on kapellimestari. Hän syntyi Australiassa skottilaisille ja kyproksenkreikkalaisille vanhemmille, mutta aloitti opintonsa Lontoossa. Valmistuttuaan Juilliard School of Musicissa Sarah Ioannides toimi Tan Dunin apulaiskapellimestarina Cincinnatin sinfoniaorkesterin kanssa. Tällä hetkellä Ioannides toimii El Pason sinfoniaorkesterin ylikapellimestarina Teksasissa sekä Spartanburgin filharmonisen orkesterin ylikapellimestarina Etelä-Carolinassa. == Aiheesta muualla == * Viralliset sivut Luokka:Australialaiset kapellimestarit Luokka:Vuonna 1972 syntyneet Luokka:Elävät henkilöt
Radikaali sosiologia

Radikaali sosiologia on 1960-luvulla lähinnä Yhdysvalloissa alkunsa saanut sosiologian suuntaus. Tärkeitä sytykkeitä radikaalin sosiologian synnylle olivat monet yhteiskunnalliset liikkeet, kuten naisliike, rauhanliike ja opiskelijaliike sekä marxilaisen ajattelun suosio. Radikaalit sosiologit halusivat muuttaa sekä maailmaa että omaa tieteenalaansa entistä demokraattisemmaksi ja oikeudenmukaiseksi. Valtavirran sosiologiaa pidettiin sisäänpäin lämpiävänä ja radikaalit sosiologit halusivat lisätä sosiologian ”yhteiskuntasidosta” eli käytännöllisiä yhteyksiä akateemisen maailman ulkopuoliseen yhteiskuntaan. Näkemystensä kehittämiseksi ja julkistamiseksi radikaalit sosiologit perustivat vuonna 1969 The Insurgent Sociologist -lehden, jota nykyisin julkaistaan nimellä Critical Sociologyhttp://www.critical-sociology.org/ . Radikaalin sosiologian ajatuksia on kehitelty eteenpäin niin kutsutun julkisen sosiologian (public sociology) piirissä, jonka keulahahmo on Michael Burawoyhttp://sociology.berkeley.edu/faculty/burawoy/ . Radikaalin sosiologian yleiset tavoitteet, tiedonintressi ja tutkimuskohteet tulevat lähelle kriittisen pedagogiikan vastaavia. == Katso myös == * Kriittinen teoria == Lähteet == == Aiheesta muualla == * Sosiologit ilman rajoja -yhdistys. Luokka:Sosiologia
Thomas Schippers

Thomas Schippers (9. maaliskuuta 1930 – 16. joulukuuta 1977) oli yhdysvaltalainen kapellimestari. Schippers syntyi Kalamazoossa, Michiganissa. Hän aloitti pianonsoiton opintonsa 4-vuotiaana ja opiskeli Curtis Institutessa sekä Juilliard School of Musicissa. Hän johti jo 20-vuotiaana Broadwaylla Gian Carlo Menottin oopperan Konsuli esityksen. Schippers pääsi johtamaan lukuisiin arvostettuihin oopperataloihin, kuten Metropolitan-oopperaan ja La Scalaan. Hän johti muun muassa Menottin ja Samuel Barberin teosten ensiesityksiä. Hän perusti myös Italian Spoleto-festivaalin yhdessä Menottin kanssa. Schippers pääsi Cincinnatin sinfoniaorkesterin ylikapellimestariksi vuonna 1970, mutta lyhyeksi jääneen uran katkaisi kohtalokas keuhkosyöpä 47 vuoden iässä. == Aiheesta muualla == Luokka:Amerikanalankomaalaiset Luokka:Grammy-palkinnon saajat Luokka:Yhdysvaltalaiset kapellimestarit Luokka:Vuonna 1930 syntyneet Luokka:Vuonna 1977 kuolleet
Rose Red (elokuva)

Rose Red on vuonna 2002 tehty kauhuelokuvaminisarja, jonka on käsikirjoittanut kauhukirjailija Stephen King ja ohjannut Craig R. Baxley. == Juoni == Elokuva kertoo Joyce Reardonista, joka on kiinnostunut paranormaaleista ilmiöistä. Yksi hänen suurimmista kiinnostuksen kohteista on jo kauan tyhjillään seissyt kartano nimeltään Punaruusu (engl. Rose Red), jossa uskotaan kummittelevan. Joyce kutsuu mukaansa ihmisiä, joilla on yliluonnollisia voimia. Ryhmän tarkoitus on viipyä viikonloppu talossa ja todistaa ihmisille tarinat oudoista tapahtumista todeksi. Elokuva perustuu Elen Rimbauerin päiväkirjaan, jonka Joyce Reardon löysi kirpputorilta. Päiväkirjasta paljastuu talon kauheat salat. Stephen King on tehnyt minisarjan, joka perustuu hänen omiin näkemyksiinsä siitä, mikä Joycen tulevaa tutkimusmatkaa saattaa odottaa vastassa. == Rooleissa == * Nancy Travis – Joyce Reardon * Matt Keeslar – Steve Rimbauer * Kimberly J. Brown – Annie Wheaton * Melanie Lynskey – Rachel Wheaton * Judith Ivey – Cathy Kramer * Matt Ross – Emery Waterman * Julian Sands – Nick Hardaway * Kevin Tighe – Victor Kandinsky * Emily Deschanel – Pam Asbury Luokka:2000-vuosikymmenen yhdysvaltalaiset kauhusarjat Luokka:Minisarjat Luokka:Stephen Kingin teoksiin perustuvat televisiosarjat Luokka:ABC:n televisio-ohjelmat
Steve Guttenberg

Steven Robert ”Steve” Guttenberg (s. 24. elokuuta 1958) on yhdysvaltalainen näyttelijä. Hän on esittänyt muun muassa Carey Mahoneytä Poliisiopisto- komedioissa. Poliisiopiston lisäksi Guttenbergillä on ollut rooleja esimerkiksi elokuvissa Cocoon – nuoruudenlähde (1985), Kolme miestä ja baby (1987) ja Short Circuit (1986). Guttenberg syntyi Brooklynissä New Yorkissa ja valmistui Plainedge High Schoolista. Hän oli vuosina 1988–1992 naimisissa Denise Bixlerin kanssa. Vuonna 2011 Guttenberg sai oman tähden Hollywood Walk of Famelle. ==Elokuvia== *Brasilian pojat (1978) *Can’t Stop the Music – Musiikin täytyy jatkua (1980) *Miracle On Ice (1981) *Svengijengi vauhdissa jälleen (1982) *Kadonneen Cooperin metsästäjät (1983) *Seuraava päivä (1983) *Poliisiopisto (1984) *Poliisiopisto 2: Eka komennus (1985) *Cocoon – nuoruudenlähde (1985) *Kahden taalan tohtori (1985) *Poliisiopisto 3: Jatkokoulutuksessa (1986) *Robotti rakastuu (1986) *Poliisiopisto 4: Korttelipoliisit (1987) *Makuuhuoneen ikkuna (1987) *Amazon Women on the Moon (1987) *Kolme miestä ja baby (1987) *Kolmannen korvapuusti (1987) *Cocoon: The Return (1988) *Kolme miestä ja pikkuneiti (1990) *The Boyfriend School (1990) *Kuolema myytävänä (1998) *The Big Green (1995) *It Takes Two (1995) *Home For The Holidays (1995) *Zeus and Roxanne (1997) *Tower Of Terror (1997) *Home Team (1998) *PS Your Cat Is Dead (2002) *Casper A Spirited Beginning (2002) *Single Santa Seeks Mrs Claus (2004) *The Poseidon Adventure (2005) *Mojave Phone Booth (2006) *Ay lav yu (2010) *A Novel Romance (2011) ==Lähteet== Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Stevan Faddy

Stevan Faddy (s. 2. syyskuuta 1986 Kotor, Montenegron ST, Jugoslavia) () on montenegrolainen laulaja. Hänellä on skottilaisia sukujuuria. Faddy edusti vuonna 2007 Montenegroa Eurovision laulukilpailussa Helsingissä, mutta putosi semifinaalissa. Hänen kilpailukappaleensa "Ajde, kroči" oli Slaven Knezovićin säveltämä ja Milan Perićin sanoittama. ==Lähteet== Luokka:Montenegron euroviisuedustajat Luokka:Montenegrolaiset laulajat Luokka:Vuoden 2007 euroviisuedustajat Luokka:Vuonna 1986 syntyneet Luokka:Elävät henkilöt
Hammaslääkäri 2

Hammaslääkäri 2 (The Dentist 2) on vuonna 1998 tehty kauhuelokuva. Elokuva on jatko-osa vuonna 1996 tehdylle Hammaslääkärille. Elokuvan on ohjannut Brian Yuzna. ==Tarina== Elokuva kertoo Alan Feinstonesta joka terrorisoi Beverly Hillsiä kauheilla menetelmillään omalla vastaanotollaan, kuullessaan että hänen vaimonsa petti häntä. Nyt Alan on karannut ja on päätynyt pieneen kaupunkiin, jossa häntä ei tunneta. Hän on valmis aloittamaan juurihoitonsa kaikille, jotka vastaanotolleen tulevat... ===Rooleissa=== Luokka:Vuoden 1998 yhdysvaltalaiset elokuvat Luokka:Yhdysvaltalaiset kauhuelokuvat Luokka:Sarjamurhaajaelokuvat
Sonia Ganassi

Sonia Ganassi (s. 1966) on italialainen mezzosopraano. Hän debytoi vuonna 1992 Roomassa, jossa hänellä oli Rosinan rooli Gioacchino Rossinin oopperassa Sevillan parturi. Ganassi on päässyt esiintymään La Scalaan sekä Metropolitan- oopperaan ja tulkinnut muiden muassa Rossinin, Gaetano Donizettin, Giuseppe Verdin, Georges Bizet'n, W. A. Mozartin ja Alban Bergin tuotantoa. Luokka:Mezzosopraanot Luokka:Italialaiset oopperalaulajat Luokka:Vuonna 1966 syntyneet Luokka:Elävät henkilöt
Spoleton festivaali

thumb|Vuoden 2013 festivaalien avajaiset. Spoleton festivaali () on Yhdysvalloissa pidettävä vuotuinen, 17-päiväinen taidetapahtuma, jolla tuotetaan oopperaa ja esitetään tanssia, teatteria, klassista eurooppalaista musiikkia ja jazzia. Festivaali järjestetään Charlestonissa Etelä-Carolinassa touko-kesäkuun vaihteessa. Spoleton festivaalin perustivat 1977 Gian Carlo Menotti, Christopher Keene ja muutama muu yhdysvaltalaiseksi vastineeksi Italian Spoletossa pidettävälle Festival dei Due Mondi -festivaalille. Charleston valittiin festivaalin pitopaikaksi siksi, että siellä on paljon teattereita ja muita esityspaikkoja. Yli sata esiintyjää eri maista pitää festivaalilla vuosittain eri alojen näytöksiä. Sen historian aikana siellä on pidetty sata ulkomaista ensi-iltaa ja 93 amerikkalaista ensi-iltaa, joista merkittävimpiä ovat Tennessee Williamsin Creve Coeur ja Arthur Millerin The American Clock. Maineikkaita uransa alkuaikoina Spoleton festivaalilla esiintyneitä taiteilijoita ovat Renée Fleming, Emanuel Ax, Joshua Bell, Joanna Simon ja Yo-Yo Ma. Spoleton festivaalilla käy vuosittain yleisöä 70 000–80 000 henkeä. == Aiheesta muualla == *Spoleto Festival USA:n virallinen sivusto *Festivaaliopas Luokka:Kulttuuritapahtumat Luokka:Musiikkitapahtumat Yhdysvalloissa
CD Tenerife

Club Deportivo Tenerife on espanjalainen jalkapalloseura, jonka edustusjoukkue pelaa maan toiseksi korkeimmalla sarjatasolla Segunda Divisiónassa. Seura perustettiin 8. elokuuta 1922, ja sen kotipaikka on Teneriffan Santa Cruz, joka on Kanarian länsisaarten pääkaupunki. Tenerife on pelannut kaikkiaan 13 kautta Espanjan korkeimmalla sarjatasolla Primera Divisiónissa vuosina 1961–1962, 1989–1999, 2001–2002 ja 2009–2010. Sen paras sijoitus on viides kausilta 1992–1993 ja 1995–1996, mikä toi paikan myös UEFA-cupissa. Kaudella 1996–1997 Tenerife ylsi kilpailussa välieriin, jossa tuleva mestari Schalke oli jatkoajan jälkeen parempi yhteismaalein 2–1. Seuran kotistadion on 24 000 -paikkainen Heliodoro Rodríguez López, joka on nimetty seuran entisen puheenjohtajan mukaan. Kauden 2010–2011 päätteeksi Tenerife putosi kolmanneksi korkeimmalle sarjatasolle Segunda B:hen ensimmäistä kertaa 24 vuoteen. Kauden 2012–2013 jälkeen seura nousi takaisin 2. divisioonaan. == Saavutukset == * 13 kautta Primera Divisiónissa * 36 kautta Segunda Divisiónissa * 8 kautta Segunda División B:ssä * 3 kautta Tercera Divisiónissa == Entisiä pelaajia == * Costinha * Domingos * Robert Enke * Rommel Fernández * Albert Ferrer * Luis García * Pavel Hapal * Roy Makaay * Mista * Hugo Morales * Oliver Neuville * Veljko Paunović * Juan Antonio Pizzi * Fernando Redondo * Marcel Sabou * Tiago * Gerardo Torrado * Curro Torres * Aurelio Vidmar * Joseph Yobo == Entisiä valmentajia == * Rafael Benítez * Javier Clemente * Jupp Heynckes * Bernd Krauss * Ewald Lienen * Jorge Solari * Jorge Valdano == Lähteet == == Aiheesta muualla == * Club Deportivo Tenerifen sivusto Tenerife Luokka:Teneriffa
Takashi Asahina

pienoiskuva|Takashi Asahina vuonna 1949. Takashi Asahina (9. heinäkuuta 1908 – 29. joulukuuta 2001) oli japanilainen kapellimestari. Asahina syntyi Tokiossa ja toimi vuodesta 1947 kuolemaansa Osakan filharmonisen orkesterin ylikapellimestarina. Hän tapasi 1950-luvulla Wilhelm Furtwänglerin ja osin hänen inspiroimanaan levytti useaan otteeseen Anton Brucknerin sinfoniat. Myöhemmällä urallaan Asahina teki useita esiintymisiä Chicagon sinfoniaorkesterin kanssa. Hän kuoli Kobessa 93-vuotiaana 2001, jolloin häntä seurasi Osakan filharmonikkojen johtajana Eiji Oue. Luokka:Japanilaiset kapellimestarit Luokka:Vuonna 1908 syntyneet Luokka:Vuonna 2001 kuolleet
Rudolf Baršai

Rudolf Borisovitš Baršai (, 28. syyskuuta 1924 – 2. marraskuuta 2010) oli venäläinen kapellimestari ja alttoviulisti. Hän opiskeli Moskovan konservatoriossa. Baršai soitti alttoviulua Borodin-kvartetissa 1945–1953. Hän perusti vuonna 1955 Moskovan kamariorkesterin ja johti sitä vuoteen 1977. Hän toimi Bournemouthin sinfoniaorkesterin ylikapellimestarina vuosina 1982–1988. Lisäksi Baršai johti uransa aikana muun muassa Lontoon sinfoniaorkesteria, Vancouverin sinfoniaorkesteria, Royal Philharmonic Orchestraa sekä Orchestre National de Francea. Baršai muutti Israeliin 1977 ja esiintyi Venäjällä sen jälkeen vasta neuvostojärjestelmän romahdettua. Hän johti myös Helsingin Juhlaviikoilla == Lähteet == Luokka:Venäläiset kapellimestarit Luokka:Venäläiset alttoviulistit Luokka:Vuonna 1924 syntyneet Luokka:Vuonna 2010 kuolleet
Viron maatalousyliopisto

Viron maatalousyliopisto (viroksi Eesti Maaülikool, lyhennys EMÜ) on Tartossa toimiva yliopisto. Yliopistossa opiskeli lokakuussa 2021 noin 3 000 opiskelijaa ja sen henkilökuntaan kuului 1 050 henkeä, joista akateemiseen opetushenkilökuntaan kuului runsas 450 ihmistä. ==Historia== Viron maatalousyliopiston juuret ulottuvat vuonna 1632 perustetun Tarton yliopiston maa- ja metsätalouden opetukseen ja tutkimukseen. Tarton yliopistoon perustettiin sen uudelleen avaamisen yhteydessä vuonna 1802 maatalouden professuuri. Vuonna 1919 yliopiston perustettiin maatalouden tiedekunta. Vuonna 1951 Tarton yliopiston maatalouden, metsätieteen ja eläinlääketieteen tiedekunnat muodostivat uuden yliopiston, Viron maatalousakatemian. Se toimi Neuvostoliiton maatalousministeriön alaisena. Viron itsenäisyyden palauttamisen yhteydessä vuonna 1991 maatalousakatemian nimi muutettiin Viron maatalousyliopistoksi. QS yliopistorankingin alakohtaisen luokittelun mukaan Viron maataloysyliopisto sijottui vuonna 2014 maa- ja metsätieteiden alalla maailman 200 kärkipään yliopiston joukkoon. ==Lähteet== ==Aiheesta muualla== *Viron maatalousyliopiston kotisivu *uniRank: Eesti Maaülikool Luokka:Viron yliopistot Luokka:Tarton oppilaitokset
Festival dei Due Mondi

Festival dei Due Mondi ('Kahden maailman festivaali') on vuotuinen kesäisin Spoletossa Italiassa kesä-heinäkuun vaihteessa järjestettävä musiikki- ja oopperafestivaali. Festivaalin perusti säveltäjä Gian Carlo Menotti vuonna 1958. Festivaalilla esitetään musiikkia, oopperaa, tanssia, näytelmiä ja visuaalista taidetta sekä järjestetään luonnontieteitä käsitteleviä keskustelutilaisuuksia. Koska Spoleto oli pieni kaupunki, jossa kiinteistöt ja palvelut olivat siihen aikaan edullisia ja koska paikkakunnalla on kaksi katettua teatteria, amfiteatteri ja muita esiintymistiloja, Menotti valitsi sen taidetapahtuman pitopaikaksi. Spoleto on melko lähellä Roomaa, ja sinne on hyvät rautatieyhteydet. Tapahtumasta on kehittynyt yksi Italian merkittävimmistä kulttuuri-ilmiöistä. Kolmen viikon mittaisen tapahtuman aikana tarjolla on musiikkia, teatteria ja tanssiesityksiä. Jossakin vaiheessa sitä pidettiin merkittävänä siellä pidettyjen nykyveistotaiteen näyttelyiden ansiosta, mistä kertovat muun muassa siellä olevat Alexander Calderin teokset. Varojen puutteen vuoksi ja siksi että vastaavia festivaaleja järjestetään nykyisin ympäri Italiaa, Spoletossa pidettävä festivaali on menettänyt kansainvälistä merkitystään. Se on kuitenkin yhtä merkittävä kulttuuritapahtuma. Sanat "Kaksi maailma" festivaalin nimessä tarkoittava, että se liittyy Charlestonissa Etelä-Carolinassa Yhdysvalloissa vuosittain touko-kesäkuussa järjestettävään sisarhankkeeseen Spoleton festivaaliin. Menottin suvun kanssa käytyjen kiistojen jälkeen yhdysvaltalainen Spoleton festivaali on nykyisin itsenäinen. Myös Australiassa järjestettiin lyhyen aikaa vastaava kolmas festivaali. ==Aiheesta muualla== *Festival dei Due mondi virallinen sivusto Luokka:Musiikkitapahtumat Luokka:Italian tapahtumat Luokka:Italian musiikki Luokka:Umbria
Klaipėdan yliopisto

Klaipėdan yliopisto () on Klaipėdan satamakaupungissa Liettuassa toimiva yliopisto. Yliopisto perustettiin vuonna 1991 meritieteen ja mereen liittyvien aiheiden tutkimiseksi, Liettuan länsiosien kehityksen rohkaisemiseksi ja Liettuan aseman vahvistamiseksi Itämeren alueella. Nuoreen yliopistoon kuuluu seitsemän tiedekuntaa ja viisi erillislaitosta, joista kaksi on opintoihin ja kolme tutkimukseen suuntautunutta. Yliopistossa opiskelee noin 6 500 opiskelijaa (liettuankielisen sivun mukaan 7 000). Henkilökuntaa on noin 1 300 henkeä. Yliopistokampuksen yhteydessä toimii tiede- ja teknologiapuisto. Kuva:KU SMF.jpg|Sosiaalitieteiden tiedekunnan tiloja. Kuva:Teologijos katedra.jpg|Yliopiston teologian tiedekunnan rakennus. Kuva:Manto 84 rektoratas 2.jpg|Yliopiston hallintorakennus. Kuva:KU Baltijos regiono istorijos ir archeologijos institutas.JPG|Historian ja arkeologian laitoksen rakennus. Kuva:Klaipedos universiteto botanikos sodas2.JPG|Yliopiston kasvitieteellistä puutarhaa. Kuva:KUJūrųTechnFakultetas.JPG|Klaipėdan yliopiston meritekniikan tiedekuntaa. ==Lähteet== ==Aiheesta muualla== * Ranking web of Universities: Klaipėda University (webometrics.info) *Yliopiston kotisivu Luokka:Liettuan yliopistot Luokka:Klaipėda
Kaunasin teknillinen yliopisto

Kaunasin teknillinen yliopisto () on vuonna 1922 perustettu, Kaunasissa Liettuassa sijaitseva Baltian maiden suurin teknillinen yliopisto. Yliopistoon kuuluu 13 tiedekuntaa, joista kaksi sijaitsee Panevėžysissa. Kaunasin teknillisessä yliopistossa opiskelee lähes 12 000 opiskelijaa, joista 9 000 suorittaa alempaa ja 3 000 ylempää korkeakoulututkintoa. Henkilökuntaan kuuluu noin 3 000 henkeä, josta opettajakuntaa on runsas 1 200 henkeä. == Lähteet == ==Aiheesta muualla== * Ranking web of Universities: Kaunas University of Technology (webometrics.info) * Ranking web of Universities: Lithuania (webometrics.info) * Kaunas University of Technology (KTU) - esittelyä opiskelijaksi aikoville (studyinlithuania.lt) Luokka: Liettuan yliopistot Luokka:Kaunas